b'\n_START_ARTICLE_\nDom\xc5\xbealski dom na Mali planini\n_START_PARAGRAPH_\nDom\xc5\xbealski dom na Mali planini (1534 m) je planinska ko\xc4\x8da, ki stoji na vzhodnem pobo\xc4\x8dju Velike planine v Kamni\xc5\xa1ko-Savinjskih Alpah._NEWLINE_Dom je zgradilo PD Dom\xc5\xbeale, ki ga tudi upravlja. Dokon\xc4\x8dan je bil leta 1953. Do danes so ga ve\xc4\x8dkrat obnovili in pove\xc4\x8dali. Odprt je vse leto. Dom ima kuhinjo, prostorno jedilnico, centralno ogrevanje, teko\xc4\x8do vodo, kopalnico in sanitarije. V \xc5\xa1tirinajstih sobah za goste je 58 postelj, na skupnem le\xc5\xbei\xc5\xa1\xc4\x8du pa je prostora za 18 oseb. Od doma se odpira razgled v Ljubljansko kotlino, Notranjsko hribovje, Dolenjsko ter na del Julijskih in Kamni\xc5\xa1ko-Savinjskih Alp.\n_START_SECTION_\nLega\n_START_PARAGRAPH_\nDom stoji na ju\xc5\xbenem delu Velike planine nad nekoliko ni\xc5\xbejo planoto na kateri stojijo ko\xc4\x8de plan\xc5\xa1arskega naselja imenovanega Mala planina.'